ศูนย์การแพทย์กาญจนาภิเษก

ศูนย์การแพทย์กาญจนาภิเษก (อังกฤษ: Golden Jubilee Medical Center) เป็นโรงพยาบาลของรัฐ สังกัดคณะแพทยศาสตร์ศิริราชพยาบาล มหาวิทยาลัยมหิดล ตั้งอยู่ ณ มหาวิทยาลัยมหิดล ตำบลศาลายา อำเภอพุทธมณฑล จังหวัดนครปฐม เป็นโรงพยาบาลลำดับที่ 4 นับลำดับจากโรงพยาบาลในสังกัดจำนวน 3 แห่งคือ โรงพยาบาลศิริราช โรงพยาบาลรามาธิบดี และโรงพยาบาลเวชศาสตร์เขตร้อน ในปี พ.ศ. 2569 รศ.นพ.ธีระ กลลดาเรืองไกร เป็นผู้อำนวยการศูนย์การแพทย์กาญจนาภิเษก ประวัติ ในปี พ.ศ. 2534 โดยท่านอธิการบดีในขณะนั้น คือ ศาสตราจารย์นายแพทย์ ประดิษฐ์ เจริญไทยทวี ได้เสนอโครงการจัดตั้งโครงการสถาบันทางการแพทย์และทันตกรรมขึ้น เพื่อตอบสนองการขยายตัวและรองรับงานบริการเพื่อความเป็นเลิศด้านการเรียนการสอนที่มีความเฉพาะทางมากขึ้น โดยในหลักการเบื้องต้นได้พิจารณาให้มีการบริการและการเรียนการสอนที่แตกต่างหรือต่อเนื่องจากโรงพยาบาลทั้ง 3 แห่ง ที่อยู่ในสังกัดมหาวิทยาลัยมหิดล ในโอกาสพระราชพิธีกาญจนาภิเษก พ.ศ. 2539 ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ศ.นพ.อรรถสิทธิ์ เวชชาชีวะ อธิการบดีในขณะนั้น จึงกราบบังคมทูลขอพระราชทานนำชื่อ "กาญจนาภิเษก" มาเป็นชื่ออาคาร และได้รับพระราชทานชื่ออาคารนี้ว่า ศูนย์การแพทย์กาญจนาภิเษก โดยมีชื่อภาษาอังกฤษว่า Golden Jubilee Medical Center ในวันที่ 5 เมษายน พ.ศ. 2544 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จแทนพระองค์เพื่อทรงวางศิลาฤกษ์ ซึ่งนับได้ว่า ศูนย์การแพทย์กาญจนาภิเษก เป็นสถาบันทางการแพทย์อีกแห่งหนึ่งที่สังกัดมหาวิทยาลัยมหิดล โดยเป็นโรงพยาบาลลำดับที่ 4 นับลำดับจากโรงพยาบาลในสังกัดจำนวน 3 แห่งคือ โรงพยาบาลศิริราช โรงพยาบาลรามาธิบดี และโรงพยาบาลเวชศาสตร์เขตร้อน วันที่ 1 ตุลาคม พ.ศ. 2560 ศูนย์การแพทย์กาญจนาภิเษก ย้ายไปสังกัดคณะแพทยศาสตร์ศิริราชพยาบาล มหาวิทยาลัยมหิดล จากเดิมที่สังกัดสำนักงานอธิการบดี มหาวิทยาลัยมหิดล บริการทางการแพทย์ โรงพยาบาลทันตกรรมมหาจักรีสิรินธร คณะทันตแพทยศาสตร์ คลิกนิกทันตกรรมทั่วไปและวิทยาระบบบดเคี้ยว คลินิกทันตกรรมพิเศษ คลินิกทันตกรรมเด็ก คลินิกปริทันตวิทยา,เวชศาสตร์ช่องปาก คลินิกทันตกรรมหัตถการและเอ็นโดดอนด์ คลินิกทันตกรรมประดิษฐ์ คลินิกทันตกรรมสหสาขา,ศูนย์ทันตกรรมรากเทียม คลินิกทันตกรรมจัดฟัน ศัลยกรรมช่องปากและใบหน้าขากรรไกร ประดิษฐ์ใบหน้าและขากรรไกร รังสีวิทยาช่องปากและแมคซิโลเฟเชียล แพทย์แผนปัจจุบัน แพทย์ทางเลือก คลินิกแพทย์แผนจีน คลินิกแพทย์แผนไทยประยุกต์ คลินิกโฮมีโอพาธีย์ การบริการวิชาการอื่น ๆ เวชศาสตร์ฟื้นฟู เสริมสร้างสุขภาพ คลินิคฟ้าใส เยี่ยมบ้าน ศูนย์สุขภาพผู้สูงอายุ งานระบาดวิทยา บูรณาการคลินิก คลินิกโรคข้อเข่าเสื่อม โสต ศอ นาสิก ลาริงซ์ คลินิกโรคหู คลินิกโรคจมูกและภูมิแพ้ คลินิกเฉพาะโรคจากการนอนหลับ คลินิกโสต ศอ นาสิก ลาริงซ์ ศูนย์เทคนิคการแพทย์และรังสีเทคนิคนานาชาติ คณะเทคนิคการแพทย์ ห้องปฏิบัติการกลาง ห้องปฏิบัติการจุลชีววิทยาคลินิก รังสีวิทยา คลินิกรังสีร่วมรักษา คลินิกรังสีวินิจฉัย ศูนย์อื่น ๆ หน่วยไตเทียม ศูนย์ตรวจสุขภาพ หน่วยงานภายใน ฝ่ายการแพทย์ กลุ่มงานสนับสนุนบริหาร งานการคลัง งานทรัพยากรบุคคล งานบริหารงานทั่วไป งานแผนและพัฒนาคุณภาพ งานพัสดุ งานวิศวกรรมบริการ งานเวชสารสนเทศ งานศึกษาวิจัยและบริการวิชาการ งานสื่อสารองค์กร งานโสตทัศนูปกรณ์ งานอาคารสถานที่และยานพาหนะ กลุ่มงานสนับสนุนบริการทางการแพทย์ งานกายภาพบำบัด งานกิจกรรมบำบัด งานบริการผ้า งานเภสัชกรรม งานโภชนาการ งานรังสีเทคนิค งานเวชระเบียน ฝ่ายการพยาบาล งานการพยาบาลเฉพาะทาง งานการพยาบาลผ่าตัด งานการพยาบาลเวชศาสตร์ งานการพยาบาลเวชศาสตร์ป้องกัน งานการพยาบาลหอผู้ป่วย งานพยาบาลผู้ป่วยนอก สิทธิการรักษา ศูนย์การแพทย์กาญจนาภิเษก เปิดรองรับสิทธิการรักษาพยาบาลสำหรับผู้รับบริการหลายกลุ่ม ดังนี้ สิทธิสวัสดิการข้าราชการ (กรมบัญชีกลาง) สิทธิกรมบัญชีกลาง ครอบคลุมข้าราชการ ลูกจ้างประจำ ผู้รับเบี้ยหวัดบำนาญ และบุคคลในครอบครัวที่มีชื่อในฐานข้อมูล สิทธิประกันสังคม สิทธิประกันสังคม ที่ศูนย์การแพทย์รับเฉพาะพนักงานมหาวิทยาลัยที่ระบุสิทธิประกันสังคมไว้ที่โรงพยาบาลรามาธิบดีหรือโรงพยาบาลศิริราช สิทธินักศึกษามหาวิทยาลัยมหิดล สิทธินักศึกษามหาวิทยาลัยมหิดล รองรับนักศึกษาปัจจุบัน ครอบคลุมการรับบริการรักษาพยาบาลทางด้านร่างกายและจิตใจ และรักษาทางทันตกรรมพื้นฐาน มีวงเงินค่ารักษาคนละ 30,000 บาทต่อปีการศึกษา สิทธิธนาคารแห่งประเทศไทย ผู้มีสิทธิในการรักษาพยาบาลตามสิทธิธนาคารแห่งประเทศไทย ได้แก่ พนักงาน อดีตพนักงานและบุคคลในครอบครัว จะต้องแสดงบัตรพนักงาน/บัตรอดีตพนักงาน และบัตรครอบครัว ซึ่งได้แก่ บิดา มารดา สามี ภรรยา บุตร สิทธิประกันสุขภาพเอกชน ผู้ป่วยใน (IPD) และผ่าตัดวันเดียวกลับ สามารถใช้ระบบ Fax Claim ผ่านหน่วยประกันสัมพันธ์ได้ตามเวลาทำการ ผู้ป่วยนอก (OPD Claim) ครอบคลุมการตรวจโรคทั่วไป อุบัติเหตุฉุกเฉิน (ภายใน 24 ชั่วโมง) และการติดตามอาการหลังออกจากโรงพยาบาลภายใน 30 วัน หากผู้ป่วยเข้ารับบริการนอกเวลาทำการของหน่วยประกันสัมพันธ์ หรือเข้ารับการผ่าตัดเล็กที่หน่วยตรวจ ผู้ป่วยจะต้องสำรองจ่ายเงินไปก่อนและนำเอกสารไปเบิกเคลมกับบริษัทประกันด้วยตนเอง รวมทั้งมีค่าบริการเพิ่มเติมสำหรับการเรียกร้องสินไหมผ่านโรงพยาบาล อ้างอิง แหล่งข้อมูลอื่น ศูนย์การแพทย์กาญจนาภิเษก มหาวิทยาลัยมหิดล เก็บถาวร 2016-12-04 ที่ เวย์แบ็กแมชชีน